Marco Arop

Marco Arop (sündinud 20. septembril 1999 Hartumis, Sudaanis) on Kanada keskmaajooksja, maailmameister.

Arop sündis Sudaanis, kuid tama perekond põgenes Teise Sudaani kodusõja ajal Egiptusesse. Hiljem kolisid nad Kanadasse.Canadian 800m champ Marco Arop carries spirit of resilient family's journey with every step cbc.ca, vaadatud 30.12.2023. Ta tegeles noorteklassides korvpalliga, kui otsustas oma korvpallitreeneri soovitusel keskenduda gümnaasiumis kergejõustikule.Canadian Arop has become one of most consistent 800m runners in the world reddeeradvocate.com, vaadatud 30.12.2023.

Arop oli edukas juba oma esimestel rahvusvahelistel täiskasvanute tiitlivõistlustel. 2019. aasta Panameerika mängudel Limas võitis ta 800 meetri jooksus kuldmedali võistluste rekordiga 1.44,25. Maailmameistrivõistlustel Dohas pääses ta 800 meetri jooksu finaali ja sai ajaga 1.45,78 7. koha.

Tokyo olümpiamängudel sai Arop poolfinaalis 14. koha ajaga 1.44,90.

2022. aasta maailmameistrivõistlustel Eugene'is võitis ta ajaga 1.44,28 Emmanuel Koriri ja Djamel Sedjati järel pronksmedali.

2023. aasta maailmameistrivõistlustel Budapestis tuli Arop ajaga 1.44,24 Emmanuel Wanyonyi ja Ben Pattisoni ees maailmameistriks.

2024. aasta suveolümpiamängudel Pariisis võitis ta hõbemedali Põhja-Ameerika rekordiga 1.41,20, kaotades olümpiavõitjaks tulnud Emmanuel Wanyonyile vaid 1 sajandiksekundiga.

2025. aasta maailmameistrivõistlustel Tokyos võitis ta Emmanuel Wanyonyi ja Djamel Sedjati järel pronksmedali ajaga 1.41,95.

Isiklikud rekordid
Väljas
 Ala  Tulemus  Aeg  Koht 400 m jooks  46,10  30. aprill 2022   Starkville 800 m jooks  1.41,20 AR  10. august 2024   Pariis 1000 m jooks  2.13,13 AR  8. september 2024   Zagreb 1500 m jooks  3.35,38  1. juuni 2025   Philadelphia
Sees
 Ala  Tulemus  Aeg  Koht 800 m jooks  1.45,50 NR  27. jaanuar 2024   Fayetteville 1000 m jooks  2.14,74 AR  4. veebruar 2024   Boston 1500 m jooks  3.42,35  6. veebruar 2022   New York
Allikas: Rahvusvaheline Kergejõustikuliit

 Viited 

 Välislingid 



Kategooria:Kanada jooksjad
Kategooria:Keskmaajooksjad
Kategooria:Sündinud 1998